CELEX: 32017D1532
Language: hu
Date: 2017-09-07 00:00:00
Title: A Bizottság (EU) 2017/1532 végrehajtási határozata (2017. szeptember 7.) a véralvadásgátló hatású rágcsálóirtó szereknek az 528/2012/EU európai parlamenti és tanácsi rendelet 23. cikkének (5) bekezdése szerinti összehasonlító értékelésével kapcsolatos kérdések megválaszolásáról (EGT-vonatkozású szöveg. )

8.9.2017   
               
               
                  HU
               
               
                  Az Európai Unió Hivatalos Lapja
               
               
                  L 232/11
               
            A BIZOTTSÁG (EU) 2017/1532 VÉGREHAJTÁSI HATÁROZATA
      (2017. szeptember 7.)
      a véralvadásgátló hatású rágcsálóirtó szereknek az 528/2012/EU európai parlamenti és tanácsi rendelet 23. cikkének (5) bekezdése szerinti összehasonlító értékelésével kapcsolatos kérdések megválaszolásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 23. cikke (5) bekezdésének első albekezdésére,
      mivel:
      
                  (1)
               
               
                  A tagállami illetékes hatóságok képviselőinek az 528/2012/EU rendelet végrehajtásával foglalkozó, 2015. május 20–21-én tartott 60. ülésén valamennyi tagállam benyújtotta a Bizottsághoz a véralvadásgátló hatású rágcsálóirtó biocid termékek (a továbbiakban: „véralvadásgátló hatású rágcsálóirtó szerek”) jóváhagyásának megújítása során elvégzendő összehasonlító értékelés keretében uniós szinten megválaszolandó kérdéseket.
               
            
                  (2)
               
               
                  Az alábbi kérdések érkeztek a Bizottsághoz: a) Az Unióban engedélyezett rágcsálóirtó szerekben lévő hatóanyagok kémiai sokfélesége megfelelő-e ahhoz, hogy a károsító célszervezetekben kialakuló rezisztencia veszélye a lehető legkisebb legyen? b) A megújítási kérelmekben megjelölt különböző felhasználásokra léteznek-e már engedélyezett alternatív biocid termékek vagy nem vegyi jellegű védekezési vagy megelőzési módszerek? c) Ezek az alternatívák jelentősen kisebb általános kockázatot jelentenek-e az emberek egészségére, az állatok egészségére vagy a környezetre? d) Kellően hatásosak-e ezek az alternatívák? e) Az említett alternatíváknak nincs-e egyéb jelentős gazdasági vagy gyakorlati hátrányuk?
               
            
                  (3)
               
               
                  Az e kérdésekre adott válaszok bármely átvevő illetékes hatóság számára relevánsak annak eldöntéséhez, hogy teljesülnek-e az 528/2012/EU rendelet 23. cikke (3) bekezdésének a) és b) pontjában foglalt kritériumok, és következésképpen irányadóak ahhoz, hogy a hatóság a véralvadásgátló hatású rágcsálóirtó szerek forgalmazásának vagy felhasználásának megtiltása vagy korlátozása mellett döntsön.
               
            
                  (4)
               
               
                  Az 528/2012/EU rendelet 75. cikke (1) bekezdésének g) pontja alapján a Bizottság felkérte az Európai Vegyianyag-ügynökséget (a továbbiakban: Ügynökség), hogy dolgozza ki szakvéleményét az Ügynökség biocid termékekkel foglalkozó bizottságának a hatóanyagok jóváhagyásának megújítását tárgyaló 16. ülésén elfogadott szakvéleményekben (2) említett feltételek és kockázatcsökkentő intézkedések értelmében a véralvadásgátló hatású rágcsálóirtó szerek esetében engedélyezhető különféle felhasználásokra vonatkozó kérdésekről.
               
            
                  (5)
               
               
                  2017. március 2-án az Ügynökség biocid termékekkel foglalkozó bizottsága elfogadta szakvéleményét (3).
               
            
                  (6)
               
               
                  Az említett szakvélemény szerint a véralvadásgátló hatású rágcsálóirtó szerek hiányában más hatóanyagokat tartalmazó rágcsálóirtó biocid szerek használatának eredményeként a kémiai sokféleség nem lenne megfelelő ahhoz, hogy a károsító célszervezetekben kialakuló rezisztencia veszélye a lehető legkisebb legyen. Ezeknek a termékeknek a vonatkozó felhasználási módok tekintetében is jelentős gyakorlati vagy gazdasági hátrányai voltak.
               
            
                  (7)
               
               
                  A szakvélemény több olyan nem vegyi jellegű védekezési vagy megelőzési módszert is megvizsgált („nem vegyi jellegű alternatívák”), amelyek önmagukban vagy több módszer kombinációjával bizonyos körülmények között megfelelő hatékonyságot biztosíthatnak. Ugyanakkor nem áll rendelkezésre elegendő tudományos bizonyíték annak igazolására, hogy ezek a nem vegyi jellegű alternatívák az egyezményes uniós útmutatóban (4) meghatározott kritériumok alapján kellően hatásosak ahhoz, hogy be lehessen vezetni a véralvadásgátló hatású rágcsálóirtó szerek engedélyezett felhasználásának tilalmát vagy korlátozását.
               
            
                  (8)
               
               
                  Mindazonáltal a Bizottság tudomásul veszi a szakvéleményben foglalt azon ajánlást, hogy a nem vegyi jellegű alternatívák alkalmazása alapvető részét képezi a rágcsálók elleni védekezés tekintetében a kártevők elleni fenntartható védekezésnek, valamint a véralvadásgátló hatású rágcsálóirtó szerek 528/2012/EU rendelet 17. cikkének (5) bekezdése szerinti megfelelő használatának.
               
            
                  (9)
               
               
                  Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
               
            ELFOGADTA EZT A HATÁROZATOT:
      1. cikk
      Az 528/2012/EU rendelet 23. cikke (3) bekezdésének alkalmazásában a tagállamok átvevő illetékes hatóságai mérlegelik a véralvadásgátló hatású rágcsálóirtó biocid termékek összehasonlító értékelésével kapcsolatban a Bizottságnak feltett kérdésekre vonatkozó, a mellékletben szereplő információkat.
      2. cikk
      Ez a határozat az Európai Unió Hivatalos Lapjában való kihirdetését követő huszadik napon lép hatályba.
      
         Kelt Brüsszelben, 2017. szeptember 7-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 167., 2012.6.27., 1. o.
      
      
         (2)  http://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval
      
         (3)  Az ECHA/BPC/145/2017 sz. vélemény az alábbi oldalon olvasható: https://echa.europa.eu/documents/10162/21680461/bpc_opinion_comparative-assessment_ar_en.pdf/bf81f0a5-3e95-6b7d-d601-37db9bb16fa5
      
         (4)  A biocid termékek összehasonlító értékeléséről szóló technikai útmutató feljegyzés elérhető a következő oldalon: https://circabc.europa.eu/w/browse/d309607f-f75b-46e7-acc4-1653cadcaf7e
      
         MELLÉKLET
         
            A tagállamok által a Bizottságnak a véralvadásgátló hatású rágcsálóirtó biocid termékek összehasonlító értékelésével kapcsolatban feltett kérdésekre vonatkozó információk.
         
         E kérdések vonatkozásában az 528/2012/EU rendelet 23. cikke (3) bekezdésének a) pontjában említett felhasználásokat az 1. táblázat tartalmazza.
         
            1. táblázat
         
         
            Véralvadásgátló hatású rágcsálóirtó szereknél alkalmazott, meghatározott felhasználások
         
         
                     Felhasználási szám
                  
                  
                     Célszervezet(ek)
                  
                  
                     Felhasználási terület
                  
                  
                     A felhasználók kategóriája (kategóriái)
                  
                  
                     Az alkalmazás módja
                  
               
                     1.
                  
                  
                     
                        Mus musculus (házi egér)
                     (Más célszervezetek is feltüntethetők)
                  
                  
                     Beltéren
                  
                  
                     Lakossági
                  
                  
                     Felnyitás ellen védett csalétekállomásokban használt, használatra kész csalétkek
                  
               
                     2.
                  
                  
                     
                        Rattus norvegicus (vándorpatkány)
                     
                        Rattus rattus (házi patkány)
                  
                  
                     Beltéren
                  
                  
                     Lakossági
                  
                  
                     Felnyitás ellen védett csalétekállomásokban használt, használatra kész csalétkek
                  
               
                     3.
                  
                  
                     
                        Rattus norvegicus (vándorpatkány)
                     
                        Rattus rattus (házi patkány)
                     (Más célszervezetek – a házi egér kivételével – is feltüntethetők (pl. pocok))
                  
                  
                     Az épületek környékén, kültéren
                  
                  
                     Lakossági
                  
                  
                     Felnyitás ellen védett csalétekállomásokban használt, használatra kész csalétkek
                  
               
                     4.
                  
                  
                     
                        Mus musculus (házi egér)
                     (Más célszervezetek is feltüntethetők)
                  
                  
                     Beltéren
                  
                  
                     Foglalkozásszerű
                  
                  
                     Felnyitás ellen védett csalétekállomásokban használt, használatra kész csalétkek
                  
               
                     5.
                  
                  
                     
                        Rattus norvegicus (vándorpatkány)
                     
                        Rattus rattus (házi patkány)
                  
                  
                     Beltéren
                  
                  
                     Foglalkozásszerű
                  
                  
                     Felnyitás ellen védett csalétekállomásokban használt, használatra kész csalétkek
                  
               
                     6.
                  
                  
                     
                        Mus musculus (házi egér)
                     
                        Rattus norvegicus (vándorpatkány)
                     
                        Rattus rattus (házi patkány)
                  
                  
                     Az épületek környékén, kültéren
                  
                  
                     Foglalkozásszerű
                  
                  
                     Felnyitás ellen védett csalétekállomásokban használt, használatra kész csalétkek
                  
               
                     7.
                  
                  
                     
                        Mus musculus (házi egér)
                     
                        Rattus norvegicus (vándorpatkány)
                     
                        Rattus rattus (házi patkány)
                  
                  
                     Beltéren
                  
                  
                     Szakképzett
                  
                  
                     Használatra kész csalétek vagy használatra kész kontakt készítmények
                  
               
                     8.
                  
                  
                     
                        Mus musculus (házi egér)
                     
                        Rattus norvegicus (vándorpatkány)
                     
                        Rattus rattus (házi patkány)
                  
                  
                     Az épületek környékén, kültéren
                  
                  
                     Szakképzett
                  
                  
                     Használatra kész csalétek
                  
               
                     9.
                  
                  
                     
                        Rattus norvegicus (vándorpatkány)
                     
                        Rattus rattus (házi patkány)
                  
                  
                     Szabadtéri területek
                     Kültéri hulladéklerakó
                  
                  
                     Szakképzett
                  
                  
                     Használatra kész csalétek
                  
               
                     10.
                  
                  
                     
                        Rattus norvegicus (vándorpatkány)
                  
                  
                     Szennyvízcsatornák
                  
                  
                     Szakképzett
                  
                  
                     Használatra kész csalétek
                  
               
            a) kérdés: Az Unióban engedélyezett rágcsálóirtó szerekben lévő hatóanyagok kémiai sokfélesége megfelelő-e ahhoz, hogy a károsító célszervezetekben kialakuló rezisztencia veszélye a lehető legkisebb legyen?
         
         Öt olyan jóváhagyott hatóanyag szerepel a 14-es terméktípusba tartozó biocid termékekben, amelyek hatásmechanizmusa eltér a véralvadásgátló hatású rágcsálóirtó szerekétől (alfa-klóralóz, foszfinképző alumínium-foszfid, szén-dioxid, hidrogén-cianid és porított csöves kukorica).
         A szakvélemény szerint az 1. táblázatban felsorolt egyetlen felhasználás esetében sem teljesül az egyezményes uniós útmutatóban előírt három különböző, eltérő hatásmechanizmussal rendelkező alternatíva rendelkezésre állására vonatkozó minimumkövetelmény. Tehát a véralvadásgátló hatású rágcsálóirtó szerek hiányában nem teljesül az 528/2012/EU rendelet 23. cikke (3) bekezdésének b) pontjában foglalt azon feltétel, miszerint a hatóanyagok kémiai sokféleségének megfelelőnek kell lenni ahhoz, hogy a károsító célszervezetekben kialakuló rezisztencia veszélye a lehető legkisebb legyen.
         
            b) kérdés: A megújítási kérelmekben megjelölt különböző felhasználásokra léteznek-e már engedélyezett alternatív biocid termékek vagy nem vegyi jellegű védekezési vagy megelőzési módszerek?
         
         E kérdés megválaszolása érdekében a 2. és a 3. táblázat áttekintést nyújt a szakvéleményben figyelembe vett alternatívákról.
         
            2. táblázat
         
         
            A véralvadásgátló hatású rágcsálóirtó szerek meghatározott felhasználásaira engedélyezett alternatív biocid termékek áttekintése
         
         
                      
                  
                  
                     Az 1. táblázat szerinti felhasználási szám
                  
               
                     Az alternatív biocid termékek hatóanyaga
                  
                  
                     Alkalmazás típusa
                  
                  
                     1.
                  
                  
                     2.
                  
                  
                     3.
                  
                  
                     4.
                  
                  
                     5.
                  
                  
                     6.
                  
                  
                     7.
                  
                  
                     8.
                  
                  
                     9.
                  
                  
                     10.
                  
               
                     Alfa-klóralóz
                  
                  
                     Csalétek
                  
                  
                     igen
                  
                  
                      
                  
                  
                      
                  
                  
                     igen
                  
                  
                      
                  
                  
                      
                  
                  
                     Kizárólag egerek
                  
                  
                      
                  
                  
                      
                  
                  
                      
                  
               
                     Foszfinképző alumínium-foszfid
                  
                  
                     Füstölőszer
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     Kizárólag R. norvegicus
                     
                  
                  
                     Kizárólag R. norvegicus
                     
                  
                  
                      
                  
               
                     Szén-dioxid
                  
                  
                     Csapdához használt tartály
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     Kizárólag egerek
                  
                  
                      
                  
                  
                      
                  
                  
                      
                  
               Az engedélyezett alternatív biocid termékek nem fedik le a véralvadásgátló hatású rágcsálóirtó szerekre vonatkozóan meghatározott valamennyi felhasználást (lásd a 2. táblázatot). Bizonyos felhasználások (a 2., a 3., az 5., a 6. és a 10. felhasználás) esetében nem állnak rendelkezésre engedélyezett alternatív biocid termékek. A 7. felhasználásnál csak egerek esetében, a 8. és a 9. felhasználásnál pedig csak patkányok esetében (R. norvegicus) léteznek engedélyezett alternatív biocid termékek.
         
            3. táblázat
         
         
            A véralvadásgátló hatású rágcsálóirtó szerek meghatározott felhasználásaira alkalmas nem vegyi alternatívák áttekintése
         
         
                     Nem vegyi jellegű bejelentett alternatíva
                  
                  
                     Hatásmechanizmus
                  
                  
                     Potenciálisan lefedett felhasználások
                  
               
                     Megoldási módszerek
                  
               
                     Elektromos rágcsálócsapdák
                  
                  
                     Olyan csapdák, amelyek elektromos árammal megölik a csapdába lépő rágcsálót.
                  
                  
                     1., 2., 3., 4., 5., 6., 7., 8., 9., 10.
                  
               
                     Ragasztós lemez
                  
                  
                     A rágcsálók beleragadnak a ragasztóba, a leölést külön kell elvégezni.
                  
                  
                     1., 4., 6., 7., 8.
                  
               
                     Mechanikai csapdák (rugós csapdák vagy gerinctörő csapdák)
                  
                  
                     A mechanikai súllyal ellátott csapdák megölik a rágcsálót.
                  
                  
                     1., 2., 3., 4., 5., 6., 7., 8., 9., 10.
                  
               
                     Lövés
                  
                  
                     A rágcsálók lelövése.
                  
                  
                     6., 8., 9.
                  
               
                     Megelőzési módszerek
                  
               
                     Élőhely-módosítás
                  
                  
                     A rágcsálók megtelepedésének megelőzése az élelmiszer/víz/menedékhelyek korlátozásával
                  
                  
                     1., 2., 3., 4., 5., 6., 7., 8., 9.
                  
               
                     Rágcsálók behatolása elleni mentesítés
                  
                  
                     A bejáratok lezárása révén a rágcsálók épületekbe való bejutásának megakadályozása.
                  
                  
                     1., 2., 4., 5., 7.
                  
               
                     Ultrahang
                  
                  
                     A rágcsálók elriasztása 70–140 dB-es ultrahang kibocsátásával.
                  
                  
                     1., 2., 3., 4., 5., 6., 7., 8., 9.
                  
               
            c) kérdés: Ezek az alternatívák jelentősen kisebb általános kockázatot jelentenek-e az emberek egészségére, az állatok egészségére vagy a környezetre?
         
         Az egyezményes uniós útmutató szerint ezzel a kérdéssel csak abban az esetben kell foglalkozni, ha az alternatív lehetőségek kellően hatásosak, és nem jelentenek jelentős gazdasági vagy gyakorlati hátrányt (lásd a d) és e) kérdésekkel foglalkozó részt).
         Az a), b), d) és e) kérdéssel kapcsolatban levont következtetések alapján a szakvélemény szerint a c) kérdést nem kell megválaszolni.
         
            d) kérdés: Kellően hatásosak-e ezek az alternatívák?
         
         A b) kérdésben azonosított engedélyezett biocid termékek közé azok a hatóanyagok tartoznak, amelyeket jóváhagytak, következésképpen a meghatározott felhasználások tekintetében hatásosnak ítéltek. Mivel az 528/2012/EU rendelet 19. cikke (1) bekezdése b) pontjának i. alpontjában szereplő, az engedély megadására vonatkozó feltétel, hogy a biocid terméknek kellően hatásosnak kell lennie, ezért ezeket a termékeket kellően hatásosnak kell tekinteni.
         Ami a b) kérdésben azonosított nem vegyi jellegű alternatívákat illeti, a szakvélemény szerint az egyes alternatív megoldások önmagukban vagy más alternatív megoldásokkal együtt bizonyos – talán korlátozott – körülmények között kellő hatásosságot eredményezhetnek. Ugyanakkor nem áll rendelkezésre elegendő tudományos bizonyíték annak igazolására, hogy a vizsgált nem vegyi alternatívák bármelyike az egyezményes uniós útmutatónak megfelelő hatásossággal rendelkezik (azaz szabadföldi körülmények mellett is hasonló szintű védelmet biztosít a rágcsálók populációi ellen) ahhoz, hogy feleslegessé tegye a véralvadásgátló hatású rágcsálóirtó szerek meghatározott felhasználásokra való alkalmazását. Mivel az 528/2012/EU rendelet 23. cikke (3) bekezdésének a) pontjában szereplő, kellő hatásosságra vonatkozó feltétel nem teljesült, az azonosított nem vegyi anyagokkal kapcsolatban további vizsgálatra nem került sor.
         
            e) kérdés: Az említett alternatíváknak nincs-e egyéb jelentős gazdasági vagy gyakorlati hátrányuk?
         
         Az egyezményes uniós útmutató szerint olyan alternatív megoldások gyakorlati és gazdasági hátrányait kell értékelni, amelyek egyébként megfelelnek a támogathatósági kritériumoknak. Ezért e kérdés szempontjából csak a 2. táblázatban meghatározott, engedélyezett biocid termékeket értékelték.
         A szakvélemény szerint a foszfinképző alumínium-foszfid és a szén-dioxid használata jelentős gyakorlati vagy gazdasági hátrányokhoz vezet a véralvadásgátló hatású rágcsálóirtó szerekhez képest, mivel a célszervezetek ellenőrzése nagyon nagy erőfeszítéseket kívánna és/vagy aránytalan költségeket jelentene. Ezért a fent említett, engedélyezett biocid termékek esetében nem teljesül az 528/2012/EU rendelet 23. cikke (3) bekezdésének a) pontjában meghatározott feltétel, hogy ne legyen jelentős gazdasági vagy gyakorlati hátrányuk.
         Az alfa-klóralóz termékek esetében a hőmérséklettől függő hatásosság veszélyeztetné az alternatíva használatát azokon a helyeken, ahol a hőmérséklet nem szabályozható, ami a meleg környezetben való használat esetében gyakorlati hátrányokat okozna. Továbbá, tekintettel a kémiai sokféleség hiányára (lásd az a) kérdéssel foglalkozó részt), a véralvadásgátló hatású rágcsálóirtó használatának kizárólag ezzel az anyaggal való helyettesítése vagy korlátozása a rezisztencia előfordulásának minimalizálása érdekében nem ajánlott.